বাঘাযতীনে ভেঙে পড়ল চারতলা ফ্ল্যাট

কলকাতা: বাঘাযতীনে (Bagha Jatin) ভেঙে পড়ল চারতলা ফ্ল্যাট (Flat collapsed in Bagha Jatin)। বাঘাযতীন বিদ্যাসাগর কলোনীর (Bagha Jatin Vidyasagar Colony) ঘটনা। ঘটনায় আহত বেশ কয়েকজন। ভিতরে কয়েকজনের আটকে থাকার আশঙ্কা রয়েছে। ঘটনাস্থলে উপস্থিত দমকল ও বিশাল পুলিশ বাহিনী। যাদবপুর ৯৯ নং ওয়ার্ডে বিদ্যাসাগর কলোনী (৩ নং) এ ভেঙে পড়ল ৪ তলা ফ্ল্যাট। তবে আপাতত হতাহতের কোনও খবর নেই। অভিযোগ, আবাসনে মেরামতি কাজ চলছিল। তখনই বিপত্তি। রয়েছেন কাউন্সিলর মিতালি বন্দ্যোপাধ্যায়। বাড়ির মালিকের বিরুদ্ধে এফআইআর করবে পুরসভা।

আরও পড়ুন: ভেন্টিলেশন সাপোর্টে ২ প্রসূতি, আশঙ্কাজনক ১! কেমন আছেন তাঁরা?

পুরসভা সূত্রের খবর,কিছুদিন আগে সেখানে ফাটল দেখা দেয়। খবর দেওয়া হয় ফ্ল্যাটের প্রোমোটারকে। তিনি মেরামতের আশ্বাস দেন। ফাটলের জন্য ফ্ল্যাটের বাসিন্দাদের সরিয়ে নিয়ে যাওয়া হয়েছিল। অভিযোগ, বর্তমান কাউন্সিলর আগের বার নির্বাচিত হয়ে কলোনির জমিতে ৪ তলা বেআইনি ফ্ল্যাট তৈরির অনুমোদন দিয়েছিলেন। জলা জমিতে তৈরি এই ফ্ল্যাট বেশ কয়েকদিন ধরে বসে যাচ্ছিল। তারপর এদিন ওই ফ্ল্যাটের একপাশে হেলে যায় এবং ভেঙে পড়ে। পাশের একতলা বাড়ির উপর হেলে গিয়েছে। বাড়ির বাসিন্দাদের নিরাপদে সরিয়ে নিয়ে যাওয়া হয়েছে। বাড়ির মালিকদের বিরুদ্ধে এফআইআর করার সিদ্ধান্ত কলকাতা পুরসভার। বিদ্যাসাগর কলোনি এই বাড়ির মালিকের বিরুদ্ধে ব্যবস্থা নেবে কলকাতা পুসভার। বাড়ি প্রায় ১0 বছর পুরনো ছিল। কলকাতা পুরসভা অনুমতি ছাড়াই হাইড্রোলিক দিয়ে বাড়ির উচ্চতার বাড়ানোর কাজ চলছিল। কলকাতা পুরসভার তরফে জানানো হয়েছে, বিপদজনক এই ফ্ল্যাট ভেঙে দেওয়া হতে পারে। স্থানীয় বাসিন্দাদের অভিযোগ, তিনতলা ফ্ল্যাট তৈরির অনুমতি দেওয়া হয়ছিল। কিন্তু চারতলা বিল্ডিং তৈরি করা হয়েছে। যা নিয়ে প্রশ্ন উঠছে।

দেখুন ভিডিও